สภาความมั่นคงแห่งชาติ (ประเทศไทย)

สภาความมั่นคงแห่งชาติ หรือ สมช. () เป็นหน่วยงานด้านความมั่นคงและข่าวกรองของไทยที่นายกรัฐมนตรีและคณะรัฐมนตรีของประเทศไทยใช้ในการประสานงานด้านความมั่นคงและการป้องกันประเทศสภาความมั่นคงแห่งชาติบทบาทเลขาฯ สมช.

สภาความมั่นคงแห่งชาติมีสำนักงานทำหน้าที่เลขานุการสภา คือสำนักงานสภาความมั่นคงแห่งชาติ ()

 ประวัติ 
สภาความมั่นคงแห่งชาติ เกิดขึ้นโดยพระราชดำริของพระบาทสมเด็จพระมงกุฎเกล้าเจ้าอยู่หัว ซึ่งมีพระราชประสงค์ให้มีภารกิจทางด้านการทหารเพื่อการป้องกันประเทศ เป็นไปอย่างละเอียดรอบคอบ มีประสิทธิภาพ และมีการประสานงานที่ดี จึงได้โปรดเกล้าฯ ให้มีสภาเพื่อทำหน้าที่ดังกล่าวขึ้นเมื่อวันที่ 11 ธันวาคม พ.ศ. 2453 โดยมีพระมหากษัตริย์เป็นองค์ประธานและมีเสนาธิการทหารบกเป็นเลขานุการสภา พระบรมราชโองการ ประกาศ ตั้งกระทรวงทหารบกทหารเรือ (หน้า ๔๘) 

ต่อมาในวันที่ 27 กรกฎาคม พ.ศ. 2470 ได้มีการแก้ไขปรับปรุงองค์ประกอบและอำนาจหน้าที่ และเรียกชื่อใหม่ว่า "สภาการป้องกันพระราชอาณาจักร"  พระบรมราชโองการ ประกาศ ตั้งสภาการป้องกันพระราชอาณาจักร์  จนกระทั่งวันที่ 14 กรกฎาคม พ.ศ. 2475 หลังการเปลี่ยนแปลงการปกครอง ได้มีพระบรมราชโองการ ประกาศเลิกสภาการป้องกันพระราชอาณาจักร สภาการป้องกันพระราชอาณาจักรจึงถูกยกเลิกไป  พระบรมราชโองการ ประกาศเลิกสภาการป้องกันพระราชอาณาจักร  ต่อมาเมื่อ 11 มกราคม พ.ศ. 2487 ได้มีการจัดตั้ง "สภาการสงคราม" ขึ้น โดยออกเป็นพระราชบัญญัติสภาการสงคราม ซึ่งเป็นพระราชบัญญัติฉบับแรกที่เกี่ยวกับสภาความมั่นคงแห่งชาติพระราชบัญญัติสภาการสงคราม พุทธศักราช ๒๔๘๗ แต่ก็ยกเลิกไป เนื่องจากได้มีการจัดตั้ง "สภาป้องกันราชอาณาจักร" ขึ้นแทน โดยออกเป็นพระราชบัญญัติสภาป้องกันราชอาณาจักร เมื่อ 10 กันยายน พ.ศ. 2487พระราชบัญญัติสภาป้องกันราชอาณาจักร พุทธศักราช ๒๔๘๗

จากนั้นเมื่อ 31 มกราคม พ.ศ. 2499  ได้มีพระราชบัญญัติสภาป้องกันราชอาณาจักรออกมาใหม่ ยกเลิกพระราชบัญญัติเดิม พระราชบัญญัติสภาป้องกันราชอาณาจักร พ.ศ. ๒๔๙๙  และใช้อยู่จนกระทั่งได้มีการการเปลี่ยนแปลงครั้งสำคัญ คือ การยกเลิกพระราชบัญญัติสภาป้องกันราชอาณาจักร พ.ศ. 2499 และประกาศใช้พระราชบัญญัติสภาความมั่นคงแห่งชาติ พ.ศ. 2502พระราชบัญญัติสภาความมั่นคงแห่งชาติ พ.ศ. ๒๕๐๒ นับเป็นการเปลี่ยนแปลงจาก "สภาป้องกันราชอาณาจักร" เป็น "สภาความมั่นคงแห่งชาติ" มาจนกระทั่งทุกวันนี้

วันที่ 26 กันยายน พ.ศ. 2559 ราชกิจจานุเบกษาได้เผยแพร่ พระราชบัญญัติสภาความมั่นคงแห่งชาติ พ.ศ. 2559 ซึ่งได้ยกเลิกพระราชบัญญัติสภาความมั่นคงแห่งชาติ พ.ศ. 2502 และฉบับแก้ไขเพิ่มเติม (ฉบับที่ 2) พ.ศ. 2507 โดยมีการปรับปรุงองค์ประกอบของสภาความมั่นคงแห่งชาติโดยได้เพิ่มรัฐมนตรีว่าการกระทรวงยุติธรรมและรัฐมนตรีว่าการกระทรวงดิจิทัลเพื่อเศรษฐกิจและสังคมเข้ามาเป็นสมาชิกสภาความมั่นคงแห่งชาติ สภาอาจมีมติให้เชิญรัฐมนตรีหรือ หัวหน้าส่วนราชการที่มีอำนาจหน้าที่โดยตรงเกี่ยวกับเรื่องที่จะพิจารณา หรือผู้ซึ่งมีความรู้ความเชี่ยวชาญและประสบการณ์ด้านความมั่นคงหรือนักวิชาการด้านความมั่นคงในเรื่องนั้น ให้เข้าร่วมประชุมเป็นครั้งคราวฐานะสมาชิกเฉพาะกิจด้วยก็ได้ ในกรณีเช่นนั้น ให้ผู้ที่ได้รับเชิญและมาประชุมมีฐานะเป็นสมาชิกสภาความมั่นคงแห่งชาติ สำหรับการประชุมครั้งที่ได้รับเชิญนั้น พระราชบัญญัติสภาความมั่นคงแห่งชาติ พ.ศ. ๒๕๕๙ ราชกิจจานุเบกษา เล่ม ๑๓๓ ตอน ๘๕ ก หน้า ๑ ๒๖ กันยายน ๒๕๕๙ 

 สมาชิกสภาความมั่นคงแห่งชาติ 
ตามพระราชบัญญัติสภาความมั่นคงแห่งชาติ พ.ศ. 2559 มาตรา 6 กำหนดให้มีสภาความมั่นคงแห่งชาติ (สมช.) โดยในวันที่ 1 ตุลาคม พ.ศ. 2568 ประธานสภาความมั่นคงแห่งชาติ รองประธานสภาความมั่นคงแห่งชาติ และ สมาชิกสภาความมั่นคงแห่งชาติ มี 9 ราย

+สมาชิก สมช.ลำดับที่ชื่อตำแหน่งตำแหน่งในสภา1อนุทิน ชาญวีรกูลนายกรัฐมนตรีประธาน2พิพัฒน์ รัชกิจประการมติคณะรัฐมนตรีรองนายกรัฐมนตรีรองประธาน3พลเอก ณัฐพล นาคพาณิชย์รัฐมนตรีว่าการกระทรวงกลาโหมสมาชิก4เอกนิติ นิติทัณฑ์ประภาศรัฐมนตรีว่าการกระทรวงการคลังสมาชิก5อนุทิน ชาญวีรกูลรัฐมนตรีว่าการกระทรวงมหาดไทยสมาชิก6สีหศักดิ์ พวงเกตุแก้วรัฐมนตรีว่าการกระทรวงการต่างประเทศสมาชิก7พิพัฒน์ รัชกิจประการรัฐมนตรีว่าการกระทรวงคมนาคมสมาชิก8ไชยชนก ชิดชอบรัฐมนตรีว่าการกระทรวงดิจิทัลเพื่อเศรษฐกิจและสังคมสมาชิก9พลตำรวจตรี รุทธพล เนาวรัตน์รัฐมนตรีว่าการกระทรวงยุติธรรมสมาชิก10พลเอก อุกฤษฎ์ บุญตานนท์ผู้บัญชาการทหารสูงสุดสมาชิก11ฉัตรชัย บางชวดเลขาธิการสภาความมั่นคงแห่งชาติสมาชิกและเลขานุการ
ทั้งนี้ ในการประชุมสมช. แต่ละครั้ง สามารถเชิญรัฐมนตรี หัวหน้าส่วนราชการ และ/หรือผู้เชี่ยวชาญ ที่นอกเหนือจากสมาชิกสมช. เข้าร่วมการประชุมเป็นครั้งคราว ในฐานะสมาชิกเฉพาะกิจด้วยก็ได้ หากมีประเด็นพิจารณาที่เห็นสมควรแก่การเชิญให้ความเห็นและลงมติที่ประชุม

 สำนักงานสภาความมั่นคงแห่งชาติ 

 เลขาธิการสภาความมั่นคงแห่งชาติ 

เลขาธิการสภาความมั่นคงแห่งชาติเป็นผู้บังคับบัญชาข้าราชการและบริหารราชการของสำนักงาน โดยขึ้นตรงต่อนายกรัฐมนตรี และมีรองเลขาธิการเป็นผู้ช่วยสั่งและปฏิบัติราชการ ซึ่งกำหนดให้เลขาธิการเป็นข้าราชการพลเรือนสามัญ โดยในการพิจารณาเสนอชื่อผู้ซึ่งสมควรดำรงตำแหน่งเลขาธิการสภาความมั่นคงแห่งชาติ ให้สภาความมั่นคงแห่งชาติเสนอชื่อบุคคลเพื่อประกอบการพิจารณาด้วย

 อ้างอิง 

สภาความมั่นคงแห่งชาติ
หมวดหมู่:สภาความมั่นคงแห่งชาติ
หมวดหมู่:องค์การที่ก่อตั้งในปี พ.ศ. 2453
หมวดหมู่:หน่วยงานของรัฐบาลไทยในเขตดุสิต
หมวดหมู่:ส่วนราชการระดับกรมในประเทศไทย